# 6. Tarefa final: Club de debate

# Tarefa final "A cidade é nosa"

Alexandra Pacheco en Canva. A cidade é nosa: tarefa final (CC BY-SA)

# O noso reto: un club de debate

PxHere. Debate (Dominio público)

Participar nun club de debate é moito máis ca falar en público: é unha oportunidade para escoitar, reflexionar, contrastar ideas e defender opinións con argumentos sólidos e respectuosos. Nas seguintes sesións, aprenderemos a investigar, seleccionar información fiable, preparar intervencións e expresarnos de maneira clara e convincente.

Como reto final, imos organizar un debate sobre un tema que nos toca de preto: o papel das mulleres nos espazos públicos e monumentos da nosa vila. Reflexionaremos sobre a visibilidade das mulleres na memoria colectiva, na toponimia, nas estatuas ou placas conmemorativas, e analizaremos se existe ou non unha representación equilibrada.

Será unha ocasión para mellorar as nosas habilidades comunicativas e, ao tempo, facer unha proposta crítica e construtiva sobre como contar a historia da nosa vila dun xeito máis inclusivo.

🎯 Que se aprende nun club de debate?
A comunicar de forma oral con eficacia e seguridade.
A organizar ideas e construír argumentos sólidos.
A escoitar activamente e respectar outras opinións.
A responder con intelixencia a quen pensa diferente.
A traballar en equipo e a cooperar para defender unha postura.

🧠 Que o fai especial?
Un club de debate non é unha pelexa de ideas, senón un exercicio de diálogo argumentado, onde se valora máis a calidade das razóns que se presentan que “gañar” unha discusión. É tamén unha oportunidade para pensar con profundidade sobre cuestións sociais, culturais, ambientais ou éticas, e para aprender a participar como cidadáns activos.

# Sigue os pasos...

Duración:
  2 sesións
Agrupamento:
  En grupos de 4

## 1º) Formamos grupos e repartimos roles

Alexandra Pacheco en Canva. Organización de roles (CC BY-SA)

## 2º) Fase de investigación

Alexandra Pacheco en Canva. Como buscar información en Internet (CC BY-SA)

## 3º) Preparación de argumentos

## 4º) Ensaio do debate

Alexandra Pacheco en Canva. Fases de ensaio do debate (CC BY-SA)

# Agora avalíasnos ti

Rúbrica para avaliar a participación no debate
| Nivel 1 | Nivel 2 | Nivel 3 | Nivel 4
--- | --- | --- | --- | ---
Claridade e coherencia | As ideas exprésanse con claridade, lóxica e cohesión. (2) | As ideas son comprensibles, aínda que con algunhas vacilacións. (1.25) | Ás veces cústase seguir o fío argumental. (0.75) | As ideas son confusas ou contraditorias. (0.25)
Uso da lingua galega | Uso correcto, fluído e axeitado do galego; variedade léxica e rexistro axeitado. (2) | Uso correcto en xeral, con algunhas pequenas incorreccións. (1.25) | Algúns erros que dificultan a comprensión ou rexistro pouco axeitado. (0.75) | Uso deficiente do galego ou difícil comprensión. (0.25)
Argumentación e exemplos | Argumentos sólidos, ben desenvolvidos e con exemplos relevantes. (2) | Bos argumentos, aínda que mellorables nalgún aspecto. (1.25) | Algúns argumentos febles ou pouco desenvolvidos. (0.75) | Faltan argumentos ou son irrelevantes. (0.25)
Réplica e actitude de escoita | Responde de forma respectuosa e eficaz ás intervencións contrarias. (2) | Replica con respecto, pero sen profundidade. (1.25) | Ten dificultade para responder ou mantén unha postura ríxida. (0.75) | Non responde ou interrómpe sen respectar as quendas. (0.25)
Uso de recursos expresivos | Emprega adecuadamente a voz, o xesto, a mirada e a entoación para reforzar. (2) | Utiliza ben algúns recursos expresivos. (1.25) | Uso moi limitado ou artificial dos recursos expresivos. (0.75) | Non emprega recursos expresivos ou distráen da mensaxe. (0.25)

Alexandra Pacheco. Rúbrica para avaliar a participación no debate (CC BY-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Compartir igual 4.0

Feito con eXeLearning (Nova xanela)